
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση πιστωτικών διευκολύνσεων για την απο¬ 
κατάσταση των ζημιών από τον σεισμό της 26ης 
Μαρτίου 1993 σε περιοχή του Νομού Ηλείας. ... 1 
Έγκριση του Ειδικού Κανονισμού Λιμένα Ρεθύμνου με 
αριθ. 20 «περί αναπροσαρμογής των αχθοφορικών 
δικαιωμάτων στους λιμένες Ρεθύμνου και Αγίας Γα- 

λήνης κατά ποσοτστό 12%. 2 

Διορισμός μελών Διοικητικής Επιτροπής Στρατιωτικών 

Επιτάξεων Ν. Χίου. 3 

Ονομασία συνοικισμών Δήμων Καρδαμύλων, Ομηρού- 
πολης και των Κοινοτήτων Μεστών, Βολισσού Ν. 
Χίου. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ/1102/ΤΣΕΠ 32 (1) 


Τροποποίηση πιστωτικών διευκολύνσεων για την αποκα¬ 
τάσταση των ζημιών από τον σεισμό της 26ης Μαρτίου 
1993 σε περιοχή του Νομού Ηλείας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγρ. 2 και 3 της από 
28.7.78 Πράξεως Νομοθετικού Περιεχομένου (ΦΕΚ 117) 
«Περί αποκαταστάσεως ζημιών εκ σεισμών Βορείου Ελλά¬ 
δος» που κυρώθηκε με το Ν. 867/79 (ΦΕΚ Α' 24). 

2. Το Ν. 1190/81 (ΦΕΚ Α'203/30.7.81) ο οποίος κυρώ¬ 
νει την από 26.3.81 Πράξη Νομοθετικού Περιεχομένου. 

3. Τις διατάξεις του άρθρου 3, παράγραφος 3, τελευταίο 
εδάφιο του Ν. 1266/82 (ΦΕΚ Α781) «Περί οργάνων ασκή- 
σεως της νομισματικής, πιστωτικής και συναλλαγματικής 
πολιτικής και άλλες διατάξεις», όπως συμπληρώθηκε με το 
άρθρο 25 παράγραφος 6 του Ν. 1418/84 «Περί Δημοσίων 
Έργων και ρυθμίσεις συναφών θεμάτων» (ΦΕΚ Α' 23). 

4. Το Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

5. Την Πράξη 59/27.4.93 (ΦΕΚ 63/Α/27.4.93) Υπουρ¬ 
γικού Συμβουλίου «Για την αποκατάσταση των ζημιών από 
τον σεισμό της 26ης Μαρτίου 1993 σε περιοχή του Νομού 
Ηλείας». 


6. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους και επιχειρήσεις του 
Νομού Ηλείας από το σεισμό της 26ης Μαρτίου 1993. 

7. Το Π.Δ. 69/1988 «Περί Οργανισμού της Γ.Γ.Δ.Ε. του 
ΥΠΕΧΩΔΕ». 

8. Την αρ. πρωτ. Δ16α/04/773/29.11.90 Κοινή Από¬ 
φαση του Υπουργού Προεδρίας και Αναπληρωτή Υπουρ¬ 
γού ΠΕ.ΧΩ.Δ.Ε. «περί εξαιρέσεως διοικητικών πράξεων 
από τον κανόνα των τριών υπογραφών». 

9. Την με αριθμό 50148/542/24.6.92 Κοινή Απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ 420/Β/1.7.92). 

10. Την με αριθμό 21483/30.4.93 Απόφαση του 
Υπουργού Εθνικής Οικονομίας για την ένταξη της ΣΑΕ 
069 στο Π.Δ.Ε. του 1993. 

11. Την τριμερή Κοινή Υπουργική Απόφαση αριθμ. οικ/ 
710/ΤΣΕΠ 32/3.5.93. 

12. Την υπ’ αριθ. Υ. 2009/1993 κοινή απόφαση του 
Πρωθυπουργού και του Υπουργού Οικονομικών για τη με¬ 
ταβίβαση αρμοδιοτήτων. 

13. Την υπ' αριθ. Υ. 1935/1992 κοινή απόφαση του 
Πρωθυπουργού και του Υπουργού Εθνικής Οικονομίας, 
για τη μεταβίβαση αρμοδιοτήτων, αποφασίζουμε: 

Τροποποιείται η Απόφασή μας 710/ΤΣΕΠ 32/3.5.93 
και αντικαθίσταται απ’ τα ακόλουθα: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσε ο σεισμός της 
26ης Μαρτίου 1993 σε περιοχή του Νομού Ηλείας σε κτί¬ 
ρια οποιοσδήποτε χρήσης. 

α) Γ ία ανακατασκευή των κτιρίων που καταρρεύσανε ή 
κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από υλικά (αδρανή 
και συγκολλητικά), που δεν είναι δόκιμα (ωμοπλίνθους, 
κροκάλλες, ξηρολιθιά κ.λπ.) και τα οποία δεν έχουν χαρα¬ 
κτηριστεί κατεδαφιστέα, αλλά οι ζημιές που προκλήθηκαν 
από το σεισμό δεν επιδέχονται, σύμφωνα με την κρίση των 
αρμοδίων Τομέων Αποκατάστασης Σεισμοπλήκτων Ν. 
Ηλείας, ουσιαστική αποκατάσταση, δηλαδή, επισκευή 
που εξασφαλίζει την αναγκαία αντισεισμική αντοχή τους. 

β) Γ ια επισκευή των πόσης φύσεως κτιρίων που έχουν 
υποστεί ζημιές από το σεισμό. 

γ) Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 

από τους αρμόδιους Τομείς Αποκατάστασης Σεισμοπλή¬ 
κτων του Νομού Ηλείας, στους οποίους οι ενδιαφερόμενοι 
θα πρέπει να υποβάλλουν αίτηση με τα σχετικά δικαιολο- 
γητικά, μέσα στις προθεσμίες που καθορίζονται με την αρ. 
59/27.4.93 Πράξη του Υπουργικού Συμβουλίου και τις 
Υπουργικές Αποφάσεις. 

2. Οι αρμόδιοι Τομείς Αποκατάστασης Σεισμοπλήκτων 
(Τ.Α.Σ.) θα χορηγούν στους δικαιούχους βεβαίωση με την 
οποία θα προσδιορίζεται το ύψος της απαιτούμενης δα¬ 
πάνης επισκευής ή το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 
θα αναφέρεται το ποσό της δωρεάν κρατικής αρωγής κα¬ 
θώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της σεισμόπληκτης περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδή¬ 
ποτε άλλη νόμιμη αιτία, ο ιδιοκτήτης - και επί περισσοτέ¬ 
ρων συνιδιοκτητών, καθένας από αυτούς - δικαιούται δα¬ 
νειοδότηση για αυτοστέγαση με αγορά ή ανέγερση κατοι¬ 
κίας σε άλλη σεισμόπληκτη περιοχή. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική 
αρωγή) θα χορηγούνται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία των αρμόδιων Τομέων Αποκατάστασης Σεισμοπλή¬ 
κτων (Τ.Α.Σ.) Νομού Ηλείας με τους ακόλουθους βασι¬ 
κούς όρους: 

α) Για κτίσματα που έχουν χρήση κατοικίας 80.000 δρχ. 
ανά τ.μ. και με ανώτατο όριο δανειοδοτούμενης επιφά¬ 
νειας τα 100 τ.μ., ανά χωριστή ιδιοκτησία. 

β) Γ ια κτίσματα που έχουν χρήση κατοικίας και με βάση 
τις ισχύουσες διατάξεις επιβάλλεται η διατήρηση της μορ¬ 
φής τους κατά την ανακατασκευή ή το κτίριο είναι παρα¬ 
δοσιακό, το δάνειο ορίζεται σε 95.000 δρχ. ανά τετραγω¬ 
νικό μέτρο και για όλο το εμβαδόν του κτιρίου. 

γ) Για διατηρητέους όπως στην προηγούμενη παρά¬ 
γραφο β' επαγγελματικούς χώρους (ξενοδοχεία, καταστή¬ 
ματα κ.λ.π.) το δάνειο ορίζεται σε 85.000 δρχ. ανά τετρα¬ 
γωνικό μέτρο καί για όλο το εμβαδόν του κτιρίου! 

δ) Για κατοικίες ή επαγγελματικούς χώρους της ως άνω 
κατηγορίας (β), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου κτιρίου για τις όψεις, χωρίς όριο δανειοδότη¬ 
σης, και δάνειο ανακατασκευής κατοικίας ή επαγγελματι¬ 
κού χώρου αντίστοιχα, για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική 
αρωγή θα χορηγείται αθροιστικά. 

ε) Γ ια κτίρια που έχουν χρήση επαγγελματικού χώρου 
50.000 δρχ. ανά τ.μ. για τα πρώτα 150 τ.μ. και μέχρι του 
ποσού των 5.000.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. Γ ια τα τυχόν δάνεια που θα προκύψουν 
πέραν των πρώτων 150 τ.μ. το ποσό του δανείου ορίζεται 
σε 30.000 δρχ. ανά τ.μ. και μέχρι του ποσού των 
3.000.000 δρχ. για κάθε επιπλέον δάνειο που θα χορηγεί¬ 
ται. 

στ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 


κίας ή επαγγελματικές στέγες, ποσό που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση των ανακατασκευαζομένων κατοικιών 
ή επαγγελματικών χώρων αντίστοιχα. 

ζ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κ.λπ., ποσό που αντιστοιχεί στο 70% της εκά¬ 
στοτε ισχύουσας τιμής μονάδας για τη χρηματοδότηση της 
ανακατασκευαζομένης επιφάνειας. 

η) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από ωπλισμένο σκυρόδεμα, ποσό 
που αντιστοιχεί στο 30% της εκάστοτε ισχύουσας μεγί¬ 
στης τιμής μονάδας για τη χρηματοδότηση της ανακατα¬ 
σκευαζομένης επιφάνειας. 

θ) Γ ια βοηθητικούς χώρους της αυτής οικοδομής ή ευρι¬ 
σκομένων στο αυτό οικόπεδο που συμπληρώνουν τη λει- 
τουγικότητά τους και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 100 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κ.λ.π.) η ανά τ.μ. τιμή 
αποζημίωσης κατεδαφιστέου χτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής 
είτε ως μη ασφαλώς επισκευάσιμα λόγω ευτελών δομικών 
υλικών), είναι η αυτή με της κατοικίας, παράγραφος (α). 

ι) Γ ια βοηθητικούς χώρους που η κυρίως οικοδομή (κα¬ 
τοικία ή επαγγελματική στέγη) δεν έχει κριθεϊ κατεδαφι- 
στέα είτε βάση πρωτοκόλλου κατεδαφίσεως είτε ως 
ασύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης κατεδαφι- 
στέου βοηθητικού χώρου ορίζεται σε 40.000 δρχ. ανά τ.μ. 
και μέχρι εμβαδού 100 τ.μ. 

ια) Γ ία ανεξάρτητες αποθήκες, που δ«ν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάσει πρωτοκόλλου κατεδαφίσεως 
είτε ως ασυμφόρου επισκευής είτε ως μη ασφαλώς επι- 
σκευάσιμου λόγω ευτελών δομικών υλικών, χτίσματος κα¬ 
θορίζεται ανάλογα με τη χρήση τους ως εξής: 

ί) Για κτίσματα με χρήση οικιακής αποθήκης 35.000 
δρχ. ανά τ. μ. και μέχρι εμβαδού 100 τ.μ. 

Γί) ΓιοΓ κτίσματα με χρήση επαγγελματικής αποθήκης 
30.000 δρχ. ανά τ.μ. και μέχρι εμβαδού 100 τ.μ. 

ιβ) Γ ια την ανακατασκευή αγροτικών χτισμάτων το δά¬ 
νειο ανέρχεται στο ποσό των 25.000 ανά τ.μ. κατεδαφιζό- 
μενης επιφάνειας και μέχρι συνολικού εμβαδού 100 τ.μ. 

ιγ) Γ ια την ανακατασκευή αγροτικών κατοικιών (χτισμά¬ 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρχε¬ 
ται στο ποσό των 50.000 ανά τ.μ. κατεδαφιζόμενης επι¬ 
φάνειας και μέχρι συνολικού εμβαδού 100 τ.μ. 

ιδ) Γ ια κτίρια που ανήκουν στη Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία το ύψος της δανειοδότησης ανέρχεται στο ποσό 
των 110.000 δρχ. ανά τ.μ. επί του συνόλου της κατεδαφι- 
στέας επιφάνειας και η ανεγειρόμενη επιφάνεια δεν θα 
είναι μικρότερη του 75% της κατεδαφισθείσης. Το ύψος 
δανείου που δεν υπερβαίνει το ως άνω ποσό θα εγκρίνεται 
από τους αρμόδιους Τομείς Αποκατάστασης Σεισμοπλή¬ 
κτων Ν. Ηλείας. Για ύψος δανείου που υπερβαίνει το ως 
άνω ποσό η υπόθεση παραπέμπεται στο Τμήμα Αποκατά¬ 
στασης Ζημιών της Υ.Α.Σ. για την έγκριση του συμπληρω¬ 
ματικού ποσού. 

ιε) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοκτήτων χώρων και μέχρι συνολι¬ 
κού εμβαδού 100 τ.μ. αθροιστικά (από ιδιοκτησία και κοι¬ 
νόχρηστο χώρο). 

ιστ) Η δωρεάν κρατική αρωγή, που αντιστοιχεί στα ανω¬ 
τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία 
ιδιοκτησία. Στην περίπτωση της παραγράφου ε κάθε 
τμήμα με επιφάνεια 150 τ.μ. θεωρείται ανεξάρτητη ιδιο¬ 
κτησία. 

Σε περίπτωση που στον ίδιο ιδιοκτήτη ανήκουν περισ¬ 
σότερες της μιας ιδιοκτησίες, δάνειο δικαιούται για κάθε 
μία από αυτές. 

Σε περιπτώσεις ανακατασκευής υποχρέωση του ιδιο¬ 
κτήτη είναι να ανακατασκευάσει κτίσμα εμβαδού τουλάχι¬ 
στον ίσο με το 66% του εμβαδού του κατεδαφιστέου κτί- 
σματος, με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Για επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι 15.000 δρχ. 
ανά τ.μ. και μέχρι συνολικού εμβαδού 100 τ.μ. ανά χωρι¬ 
στή ιδιοκτησία. 

β) Για επισκευή ζημιών στον «φέροντα» οργανισμό κτι¬ 
ρίων το δάνειο ανέρχεται μέχρι του ποσού των 25.000 
δρχ. ανά τ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» και στον «φέροντα οργανισμό» της ίδιας ιδιοκτησίας 
το συνολικό ανά τ.μ., ύψος του δανείου δεν επιτρέπεται 
να υπερβαίνει το όριο 35.000 δρχ. ανά τ.μ. αθροιστικά. 

δ) Για πάσης φύσεως επισκευές (περιλαμβανομένων 
των αναπαλαιώσεων) κτιρίων που κρίνονται διατηρητέα ή 
παραδοσιακά το δάνειο ανέρχεται μέχρι του ποσού 
90.000 δρχ. ανά τ.μ. χωρίς περιορισμό ως προς το συνο¬ 
λικό εμβαδό της ιδιοκτησίας. 

ε) Γ ια κατοικίες ή επαγγελματικούς χώρους της ως άνω 
κατηγορίας (δ), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου ή παραδοσιακού κτιρίου για τις όψεις, χωρίς 
όριο δανειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III παρ. 1 α και 
1ε), για το υπόλοιπο κτίσμα. 

στ) Γ ια επισκευή αγροτικών κτισμάτων (πλην οικιών) το 
δάνειο ανέρχεται μέχρι συνολικού ποσού 250.000 δρχ. για 
κάθε κτίσμα. 

ζ) Γ ια την επισκευή οικιακών ή επαγγελματικών αποθη¬ 
κών το δάνειο ανέρχεται μέχρι του ποσού των 370.000 
δρχ. για κάθε κτίσμα. 

η) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευπγή 
Ιδρύματα ή σε Σωματεία το ύψος της δανειοδότησης (δα¬ 
νείου και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 50.000 δρχ. ανά τ.μ. 
επί του συνόλου της επιφάνειας του κτιρίου. Γ ια ύψος δα¬ 
νείου που δεν υπερβαίνει το ως άνω ποσό η σχετική 
έγκριση θα εκδίδεται από τους αρμοδίους Τομείς Αποκα¬ 
τάστασης Σεισμοπλήκτων Νομού Ηλείας. Για ύψος δα¬ 


νείου που υπερβαίνει το ως άνω ποσό η υπόθεση θα παρα- 
πέμπεται στο Τμήμα Αποκατάστασης Ζημιών της Υ.Α.Σ. 
για την έκδοση της συμπληρωματικής έγκρισης. 

θ) Εφ’ όσον πρόκειται για κτίρια με περισσότερες της 
μιας χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για αποκατάσταση ζημιών της ιδιο¬ 
κτησίας του, και πρόσθετο δάνειο για την κάλυψη της δα¬ 
πάνης που αναλογεί προς αποκατάσταση των ζημιών των 
κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανω¬ 
τέρω δάνεια επισκευής θα καλυφθεί από τον προϋπολογι¬ 
σμό των Δημοσίων Επενδύσεων και ανέρχεται στο ποσο¬ 
στό του 30% του δανείου και μόνο για μια ιδιοκτησία. 

3. ΔΑΝΕΙΑ ΣΕ ΚΤΙΡΙΑ ΠΟΥ ΚΡΙΝΟΝΤΑΙ ΩΣ ΥΠΕΡΜΕ¬ 
ΤΡΟΥ ΔΑΠΑΝΗΣ ΕΠΙΣΚΕΥΗΣ ή ΕΙΝΑΙ ΔΟΜΗΜΕΝΑ ΑΠΟ 
ΩΜΟΠΛΙΝΘΟΥΣ ΚΡΟΚΑΛΛΕΣ ή ΞΗΡΟΛΙΘΙΑ. 

Γ ια κτίρια που κρίνονται επισκευαστέα, αλλά η δαπάνη 
επισκευής τους θεωρείται υπέρμετρη (ασύμφορα) καθώς 
και για κτίσματα που είναι δομημένα από κροκάλλες, ή 
από ωμοπλίνθους ή από ξηρολιθιά τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλήθη- 
καν από το σεισμό δεν επιδέχονται, σύμφωνα με την κρίση 
των αρμόδιων Τομέων Αποκατάστασης Σεισμοπλήκτων Ν. 
Ηλείας, ουσιαστική αποκατάσταση, δηλαδή επισκευή που 
εξασφαλίζει την αναγκαία αντισεισμική αντοχή τους και με 
βάση τις κείμενες διατάξεις εντάσσονται στη δανειοδό¬ 
τηση για ανακατασκευή, καθορίζονται τα ακόλουθα: 

α) Ως προς το ύψος της συνολικής χρηματοδότησης 
(δηλαδή του δανείου και της δωρεάν κρατικής αρωγής) 
ισχύει ότι και για τα κτίρια που κρίνονται κατεδαφιστέα με 
βάση τις διατάξεις περί επικινδύνως ετοιμορρόπων χτι¬ 
σμάτων. 

β) Η δωρεάν κρατική αρωγή που αντιστοιχεί στα ανω¬ 
τέρω δάνεια, θα καλυφθεί από τον Προϋπολογισμό Δημο¬ 
σίων Επενδύσεων και ανέρχεται στο ποσοστό 30% του 
δανείου και για μια μόνο ιδιοκτησία. 

γ) Στις ανωτέρω περιπτώσεις ισχύει ότι και στο εδάφιο ιε 
της παραγράφου III 1 του κεφ. Α. 

4. Στις περιπτώσεις που στον ίδιο ιδιοκτήτη ανήκαν πριν 
από το σεισμό περισσότερες από μια ιδιοκτησίες, δάνεια 
θα χορηγούνται για κάθε μια από αυτές. 

Γ ια τις πέραν της μιας (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατική 
αρωγή. 

5. Επιτρέπεται επίσης να χορηγηθεί δάνειο και για την 
ανακατασκευή και επισκευή ζημιών κτιρίων που ανήκουν 
στο Δημόσιο ή Ν.Π.Δ.Δ. ή σε Κοινωφελή ή Φιλανθρωπικά 
ή Ευαγή Ιδρύματα ή Κοινωφελή Σωματεία. Το ύψος των 
δανείων για τα συγκεκριμένα κτίρια θα καθορίζονται σύμ¬ 
φωνα με την κεφ. III, παρ. 1 (ιδ) χωρίς να υπόκεινται στον 
περιορισμό των εκατό (100) τ.μ. ανά ιδιοκτησία. 

6. Το ποσό των δανείων θα αναληφθεί σε τρεις ισόπο¬ 
σες δόσεις η πρώτη από τις οποίες κατά την υπογραφή 
της δανειστικής σύμβασης, οι δε επόμενες δύο ανάλογα 
με την πρόοδο των εργασιών στην οικοδομή. 

Τα δάνεια που χορηγούνται για επισκευές είναι δυνατόν 
να δοθούν κατά την κρίση της δανείστριας Τράπεζας και 
σε δύο δόσεις ή και εφάπαξ αν πρόκειται για μικρά ποσά. 
Απαραίτητη προϋπόθεση, στην περίπτωση αυτή, είναι η 
συνηγορία των αρμόδιων Τ.Α.Σ. 

7. Η συνολική διάρκεια των δανείων ανακατασκευής ή 

αυτοστέγασης ή επισκευής ορίζεται σε δέκα πέντε (15) 
χρόνια η δε εξόφλησή τους θα πραγματοποιηθεί σε ισόπο¬ 
σες εξαμηνιαίες ή ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερεις (24) μήνες 
μετά από την υπογραφή της οικείας δανειστικής σύμβα¬ 
σης. 

8. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερεις (24) μήνες μετά από την υπογραφή της οικείας 
δανειστικής σύμβασης. 

9. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά μία (1) εκατοστιαία μονάδα, χωρίς 
άλλη προσαύξηση για προμήθεια κ.λ.π., επιδοτούμενο 
κατά 100% από το λογαριασμό του Ν. 128/75. 

10. Για τους λοιπούς όρους και την διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για την χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε την δυνατότητα μεταβιβάσεως του σει- 
σμοδανείου και στους τυχόν νέους κτήτορες των ακινήτων 
ασχέτως του τρόπου αποκτήσεως και του είδους της ιδιο¬ 
κτησίας, που έχουν επ' αυτού (καθολική, ειδική διαδοχή - 
επικαρπία, ψιλή κυριότητα, συνιδιοκτησία κ.λπ.). Απαραί¬ 
τητη όμως προϋπόθεση είναι, οι νέοι κτήτορες να έχουν 
υποβάλλει εμπρόθεσμα τα απαιτούμενα δικαιολογητικά. 

2. Δωρεάν κρατική αρωγή δικαιούνται οι νέοι κτήτορες 
μόνον εφ’ όσον τόσο αυτοί όσο και οι πρηγούμενοι ιδιο¬ 
κτήτες, αποδεδειγμένα δεν έχουν λάβει δωρεάν αρωγή, 
για άλλο σεισμόπληκτο κτίσμα και έχουν δηλώσει, ότι δεν 
θα κάνουν χρήση του δικαιώματος αυτού, για άλλο ακίνητο 
στο μέλλον. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, την Εθνική Κ τηματι κ ή Τράπεζα της 
Ελλάδος, την Εθνική Στεγαστική και την Αγροτική Τρά¬ 
πεζα Ελλάδος. 

Β. ΠΡΟΣΘΕΤΗ ΔΑΝΕΙΟΔΟΤΗΣΗ ΓΙΑ ΑΝΑΚΑΤΑΣΚΕΥΗ 
ΚΑΙ ΕΠΙΣΚΕΥΗ ΣΕΙΣΜΟΠΛΗΚΤΩΝ ΚΤΙΡΙΩΝ. 

1. Στις περιπτώσεις που τα δάνεια της παραγράφου III 
δεν επαρκούν για την κάλυψη της αναγκαίας συνολικής 
δαπάνης και μετά απόσυνηγορία των αρμόδιων Τομέων 
Αποκατάστασης Σεισμοπλήκτων Ν. Ηλείας, οι ιδιοκτήτες 
κτιρίων που κρίθηκαν κατεδαφιστέα ή επισκευάσιμα, επι¬ 
τρέπεται να δανειοδοτηθούν συμπληρωματικά είτε μόνοι 
τους, είτε από κοινού (όταν πρόκειται για κτίρια με περισ¬ 
σότερες χωριστές ιδιοκτησίες), από τις εμπορικές Τράπε¬ 
ζες, την Εθνική Στεγαστική Τράπεζα της Ελλάδος, την 
Εθνική Κτηματική Τράπεζα της Ελλάδος και την Αγροτική 
Τράπεζα της Ελλάδος, για την ολική ή μερική κάλυψη των 
αναγκαίων δαπανών ανακατασκευής και επισκευής, με 
τους συνήθεις όρους, (ύψος δανείου, διάρκεια, επιτόκιο 
κ.λ.π.) καθοριζόμενα από τις Τράπεζες. 

2. Η ως άνω πρόσθετη δανειοδότηση θα χορηγείται 
μετά από έγγραφη συνηγορία των αρμόδιων Τομέων Απο¬ 
κατάστασης Σεισμοπλήκτων (Τ.Α.Σ.) Νομού Ηλείας. 


3. Προκειμένου για ανακατασκευή ή επισκευή γεωργι¬ 
κών γενικά κτισμάτων (πλην οικιών) η ανωτέρω δανειοδό¬ 
τηση θα γίνεται από την Αγροτική Τράπεζα της Ελλάδος 
με τραπεζικά κριτήρια και με τους όρους χορήγησης, από 
την εν λόγω Τ ράπεζα, αντίστοιχων δανείων προς αγρότες. 

4. Προκειμένου για κτίρια που κρίνονται διατηρητέα, η 
πρόσθετη δανειοδότηση θα γίνεται με το επιτόκιο και την 
διάρκεια που καθορίζονται εκάστοτε από τις σχετικές δια¬ 
τάξεις των νομισματικών αρχών (σήμερα ΠΔΤΕ 515/ 
17.6.85). 

Γιο τα δάνεια αυτά παρέχεται η επιδότηση επιτοκίου 
που προβλέπει η Κοινή Υπουργική Απόφαση αριθ. 
110646/1.11.85 όπως τροποποιήθηκε με την απόφαση 
αριθ. 58596/3.6.86. 

Γ. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ 
ΚΑΙ ΛΟΙΠΩΝ ΠΑΓΙΩΝ ΕΓΚΑΤΑΣΤΑΣΕΩΝ ΕΠΑΓΓΕΛΜΑ¬ 
ΤΙΚΩΝ ΧΩΡΩΝ 

1. Εγκρίνεται η χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στη 
σεισμόπληκτη περιοχή του Νομού Ηλείας προς αποκατά¬ 
σταση των ζημιών που προξενήθηκαν από τους σεισμούς 
του 1993 στις κτιριακές εγκαταστάσεις που ασκούν την 
οικονομική δραστηριότητά τους, με τους ακόλουθους 
όρους και προϋποθέσεις: 

α. Συνηγορία των αρμόδιων Τομέων Αποκατάστασης 
Σεισμοπλήκτων (Τ.Α.Σ.) Νομού Ηλείας και στο κεφ. II (2) 
ανωτέρω. Ειδικά προκειμένου περί ξενοδοχειακών επιχει¬ 
ρήσεων, τα ανωτέρω μακροπρόθεσμα δάνεια θα χορηγού¬ 
νται μετά από τεχνικό έλεγχο, για εκτίμηση του ύψους των 
υλικών ζημιών που προξενήθηκαν από τους σεισμούς των 
προς επισκευή ξενοδοχείων, ο οποίος θα διενεργείται 
μετά από γνώμη και των Τεχνικών Υπηρεσιών του Ελληνι¬ 
κού Οργανισμού Τουρισμού. 

β. Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκατάσεών τους. 

γ. Υπεύθυνη δήλωση του άρθρου 8 του Ν. 1599/1986 
ότι δεν χρηματοδοτήθηκαν από άλλο πιστωτικό φορέα για 
τις ίδιες ζημιές. 

2, α, Τα δάνεια που χορηγούνται στους δικαιούχους κτι- 
ριακώ ν εγκ αταστάσε ων επαγγ ελμ ατικών χώρων προ κε ι - 
μένου για ανακατασκευή ανέρχονται μέχρι του ποσού των 
πενήντα χιλιάδων (50.000) δρχ. ανά τ.μ. για τα πρώτα 150 
τ.μ. και μέχρι του ποσού των 5.000.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό του δανείου 
θα διαιρείται η επιφάνειά του σε τμήματα των 150 τ.μ.. Για 
τα τυχόν δάνεια που θα προκύψουν πέραν των 150 τ.μ. το 
ποσό του δανείου ανέρχεται σε 30.000 δρχ. ανά τ.μ. και 
μέχρι του ποσού των 3.000.000 δρχ. για κάθε επιπλέον 
δάνειο που θα χορηγείται. 

Ο προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

Δο>ρεάν κρατική αρωγή θα χορηγείται όπως προβλέπε- 
ται στο εδάφιο Α III ιστ'. 

β, Για επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι δέκα πέντε χι¬ 
λιάδων (15.000) δρχ. ανά τ.μ. 

γ. Γία επισκευή ζημιών «στον φέροντα» οργανισμό κτι¬ 
ρίων το δάνειο ανέρχεται μέχρι του ποσού των είκοσι πέ¬ 
ντε χιλιάδων (25.000) δρχ. ανά τ.μ. 

δ. Για επισκευή ζημιών «στα μη φέροντα» στοιχεία και 
«οτον φέροντα» οργανισμό της ίδιας ιδιοκτησίας το ανά 
τ.μ. συνολικό ύψος του δανείου δεν επιτρέπεται να υπερ¬ 
βαίνει το όριο των τριάντα πέντε χιλ. (35.000) ανά τ.μ. 
αθροιστικά. 

3. Τα δάνεια θα βαρύνονται με επιτόκιο ίσο προς αυτό 
των εντόκων γραμματίων του Δημοσίου δωδεκάμηνης 
διάρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά μία (1) εκατοστιαία μο¬ 
νάδα, χωρίς άλλη προσαύξηση για προμήθεια κ,λ.π., επι¬ 
δοτούμενο κατά 100% από το λογαριασμό του Ν. 128/75. 

4. α. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η 
πρώτη από τις οποίες θα καταβληθεί είκοσι τέσσερεις 
(24) μήνες μετά από την υπογραφή της δανειστικής σύμ¬ 
βασης. 

β. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλη- 
τικές δόσεις, η πρώτη από τις οποίες θα καταβληθεί εί¬ 
κοσι τέσσερεις (24) μήνες μετά από την υπογραφή της 
δανειστικής σύμβασης. 

5. Γ ια τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οικο¬ 
νομίας. 

6. Η δωρεάν κρατική αρωγή θα καλυφθεί από τον Προϋ¬ 
πολογισμό Δημοσίων Επενδύσεων και αντιστοιχεί σε ποσό 
33% προκειμένου για δάνεια ανακατασκευής ή αυτοστέ¬ 
γασης επαγγελματικών χωρών ενώ για τα δάνεια επι¬ 
σκευής επαγγελματικών χώρων η δωρεάν κρατική αρωγή 
είναι 30% και μόνον για έναν επαγγελματικό χώρο (ή τα 
πρώτα 150 τ.μ. αυτού). Απαραίτητη όμως προϋπόθεση εί¬ 
ναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο σεισμόπληκτο κτί- 
σμα. 

7. Επιτρέπεται στις Τράπεζες να χορηγούν συμπληρω¬ 
ματικά δάνεια για τον παραπάνω σκοπό καθώς και για την 
αποκατάσταση ζημιών στις λοιπές πάγιες εγκαταστάσεις 
και στον εξοπλισμό σεισμοπλήκτων επιχειρήσεων και 
επαγγελματιών με τους όρους και προϋποθέσεις της ΠΔ/ 
ΤΕ.716/18.3.86 χωρίς τον περιορισμό του 70% που θέτει 
η Πράξη αυτή ως προς το ύψος της χρηματοδότησης σε 
σχέση με την αναγκαία δαπάνη αποκατάστασης. Ειδικά 
για βιοτεχνικές που λειτουργούσαν κανονικά πριν από 
τους σεισμούς, τα συμπληρωματικά δάνεια επιτρέπεται να 
χορηγηθούν από το «Ειδικό Κεφάλαιο» της αποφ. ΝΕ197/ 
11/3.4.78 όπως ισχύει, εφόσον οι επιχειρήσεις αυτές 
πληρούσαν τις προϋποθέσεις των ΠΔ/ΤΕ 523/22.7.85 
(όπως τροποποιήθηκε με την ΠΔΤΕ 1269/31.3.88) και 
527/2.8.85, όπως ισχύει κατά την προ του Μαρτίου 1993 
περίοδο λειτουργίας τους. 

8. Τα δάνεια για την αποκατάσταση ζημιών σε πάγιες 
εγκαταστάσεις και εξοπλισμό επιχειρήσεων και επαγγελ- 
ματιών επιτρέπεται να χορηγηθούν με τους ίδιους όρους 


στους μισθωτές ή σε όσους έχουν, από οποιαδήποτε νό¬ 
μιμη αιτία, αποδεδειγμένα τη νομή ή τη χρήση των εν λόγω 
χώρων, εφ’ όσον δεν θα έχει υποβληθεί σχετική προς 
τούτο αίτηση εκ μέρους των ιδιοκτητών μέσα σε 45 ημέ¬ 
ρες από την δημοσίευση της παρούσης στην Εφημερίδα 
της Κυβερνήσεως. 

Δ. ΔΑΝΕΙΑ ΓΙΑ ΕΚΤΑΚΤΕΣ ΑΝΑΓΚΕΣ ΣΕ ΚΕΦΑΛΑΙΑ 
ΚΙΝΗΣΗΣ ΚΑΙ ΛΟΙΠΕΣ ΠΙΣΤΩΤΙΚΕΣ ΔΙΕΥΚΟΛΥΝΣΕΙΣ 
ΣΕΙΣΜΟΠΛΗΚΤΩΝ ΕΠΙΧΕΙΡΗΣΕΩΝ ΚΑΙ ΕΠΑΓΓΕΛΜΑ¬ 
ΤΩΝ 

I. Η δανειοδότηση από τις εμπορικές Τράπεζες μετα¬ 
ποιητικών επιχειρήσεων για πάσης «ρύσεως έκτακτες ανά¬ 
γκες (περιλαμβανομένης και της εξόφλησης υποχρεώ¬ 
σεων) πραγματοποιείται κατά την κρίση των Τραπεζών, 
χωρίς περιορισμό, ως προς τα αναγκαία ποσά και με βάση 
τους όρους που γενικά ισχύουν και με επιτόκιο το εφαρμο¬ 
ζόμενο από κάθε Τράπεζα για τη συγκεκριμένη περί¬ 
πτωση. 

Ειδικά για τις βιοτεχνικές επιχειρήσεις επιτρέπεται στις 
εμπορικές Τράπεζες να χορηγούν δάνεια για κεφάλαιο κί¬ 
νησης με ενέχυρο πρώτων υλών και έτοιμων προϊόντων, 
σύμφωνα με τις ισχύουσες διατάξεις της απόφασης ΝΕ 
197/11/3.4.78 όπως ισχύει με την τελευταία ΠΔΤΕ 
1990/91 όπως ισχύει, προκειμένου για τα δάνεια που χο¬ 
ρηγούνται το πρώτο δωδεκάμηνο δεν θα λαμβάνονται 
υπόψη οι προϋποθέσεις που θέτουν οι αντίστοιχες για 
ανάγκες κεφαλαίων κίνησης διατάξεις ΠΔΤΕ 1990/91 
όπως ισχύει. 

II. Οι χορηγήσεις των εμπορικών Τραπεζών για πάσης 
«ρύσεως έκτακτες ανάγκες προς εμπόρους και επαγγελ- 
ματίες γίνονται σύμφωνα με τις αντίστοιχες για ανάγκες 
κεφαλαίων κίνησης διατάξεις της ΠΔΤΕ 1955/2.7.91 
όπως ισχύει. 

III. α) Σε όλες τις παραπάνω περιπτώσεις και για ύψος 
χρηματοδότησης μέχρι ποσού 200.000 δρχ. κατά επιχεί¬ 
ρηση ή επαγγελματία περιλαμβανομένων και των ελευθέ¬ 
ρων επαγγελματιών, το επιτόκιο των δανείων επιδοτείται 
κατά 100% από το λογαριασμό του Ν. 128/75. 

Γ ια τμήμα δανείου άνω των 200.000 δρχ. και μέχρι πο¬ 
σού 2.500.000 δρχ. το επιτόκιο επιδοτείται με 10 εκατο¬ 
στιαίες μονάδες. 

Γ ια τμήμα δανείου άνω των 2.500.000 δρχ. και μέχρι 
15.000.000 δρχ. το επιτόκιο θα επιδοτείται με 5 εκατο¬ 
στιαίες μονάδες. 

Τα ανωτέρω δάνεια θα χορηγούνται κατ' ανώτατο ύψος 
μέχρι το 35% του κύκλου εργασιών έκαστης επιχείρησης 
του έτους 1992, με διάρκεια 60 μηνών και με περίοδο χά- 
ριτος 24 μηνών. 

β) Διευκρινίζεται ότι ο κύκλος εργασιών των επιχειρή¬ 
σεων που δεν πραγματοποίησαν πωλήσεις κατά το προη¬ 
γούμενο έτος (1992) ή έκαναν έναρξη των εργασιών τους 
κατά το τρέχον έτος, θα προσδιορίζεται από τις αγορές 
που πραγματοποίησαν κατά το πρώτο τετράμηνο του τρέ¬ 
χοντος έτους επί τρία (3) και το ποσό που θα προκύπτει θα 
πολλαπλασιάζεται επί ένα μικτό συντελεστή κέρδους 
45%. Οι επιχειρήσεις αυτές θα δανειοδοτούνται σύμφωνα 
με τους όρους και τις προϋποθέσεις που ορίζονται στο 
εδάφιο α' της παραγράφου αυτής. 

IV. Παρέχεται η ευχέρεια στις Τράπεζες να ρυθμίζουν 
στα πλαίσια της ΠΔΤΕ 1620/5.10.89 τις ληξιπρόθεσμες 
μέχρι 26.3.93 και εφ’ εξής οφειλές από δάνεια που χορή¬ 
γησαν σε ξενοδοχειακές επιχειρήσεις της σεισμόπληκτης 

περιοχής του Νομού Ηλείας ως ακολούθως: 

1. Αναστολή για δύο χρόνια, με αντίστοιχη επιμήκυνση 
της συνολικής διάρκειας των δανείων, της πληρωμής των 
πάσης φύσεως οφειλών (ληξιπρόθεσμων και ληγουσών 
από 26.3.93 και εφ’ εξής) από δάνεια που χορηγήθηκαν 
μέχρι την ως άνω ημερομηνία στις πιο πάνω επιχειρήσεις 
για την ανέγερση, επέκταση, αποπεράτωση ή επισκευή 
των ξενοδοχειακών τους μονάδων. 

Οι τόκοι της περιόδου αναστολής θα λογίζονται με τα 
συμβατικά επιτόκια που ισχύουν και θα κεφαλαιοποιού- 
νται. 

2. Αναστολή για δύο χρόνια της πληρωμής οφειλών (λη¬ 
ξιπρόθεσμων και μη) από δάνεια που χορηγήθηκαν στις 
πιό πάνω επιχειρήσεις για κεφάλαιο κίνησης μέχρι 
26.3.93. Κατά την διάρκεια της ως άνω αναστολής, οι τό¬ 
κοι θα λογίζονται με το συμβατικό επιτόκιο. 

Οι αιτήσεις για την υπαγωγή τους στην ως άνω ρύθμιση 
θα πρέπει να υποβληθούν από τους ενδιαφερόμενους 
εντός τριών (3) μηνών από την κοινοποίηση της παρούσας. 

V. Παρέχεται στις Τράπεζες η ευχέρεια να χορηγούν 
αναστολή εξόφλησης διάρκειας μέχρι δύο έτη των μετά 
την 26.3.93 ληξιπροθέσμων οφειλών από πάσης φύσεως 
δάνεια που χορηγήθηκαν μέχρι την ως άνω ημερομηνία, 
με αντίστοιχη επιμήκυνση της συνολικής διάρκειας τους, 
που χορηγήθηκαν σε μεταποιητικές επιχειρήσεις, εμπό¬ 
ρους και επαγγελματίες της σεισμόπληκτης περιοχής του 
Νομού Ηλείας. 

Οι τόκοι της περιόδου αναστολής, οι οποίοι θα λογίζο¬ 
νται με τα συμβατικά επιτόκια που ισχύουν για κάθε κατη¬ 
γορία δανειοδοτουμένων, θα κεφαλαιοποιούνται και θα 
καταβάλλονται στη λήξη της περιόδου αναστολής μαζί με 
την αναστελλόμενη δόση του δανείου. 

Ε. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ασφάλεια κάθε δανείου θα εγγράφεται υπέρ της δα- 
νείστριας Τράπεζας υποθήκη επί του ακινήτου, που θα 
ανακατασκευάζεται ή επισκευάζεται από το προϊόν του 
δανείου, ή αντ’ αυτού, επί άλλου ακινήτου που τυχόν προ- 
σφέρεται από τον δανειολήπτη, εφ' όσον η αξία του ακινή¬ 
του καλύπτει το ασφαλιζόμενο δάνειο. Η υποθήκη μπορεί 
επίσης να μεταφέρεται εκ των υστέρων σε άλλο ακίνητο 
αντίστοιχης αξίας. _._________._________ 

Για δάνεια μέχρι 260.000 δρχ,, κατά περίπτωση, αντί 
υποθήκης μπορεί να δοθεί η προσωπική εγγύηση του δα¬ 
νειολήπτη. 

ΣΤ. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής από τους δι¬ 
καιούχους δανείων ή τυχόν ενισχύσεων που προβλέπονται 
στο κεφ. Α και Γ ανακριβών στοιχείων και δηλώσεων, ή σε 
περίπτωση μη εκπλήρωσης των υποχρεώσεων, που θα 
αναλάβουν σύμφωνα με όσο ορίζονται στην παρούσα από¬ 
φαση θα υπόκεινται, πέρα από τις προβλεπόμενες νόμι¬ 
μες κυρώσεις και στις ακόλουθες: 

α. Κήρυξη ολόκληρου του ποσού του δανείου αμέσως 
απαιτητού και ληξιπρόθεσμου από την χορήγησή του. 

β. Κατάπτωση ποινικής ρήτρας υπέρ του Ελληνικού Δη¬ 
μοσίου, που θα συνομολογείται με την δανειστική σύμ¬ 
βαση και θα αντιστοιχεί σε ποσοστό 10% επί ολοκλήρου 
του ποσού του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με την δανειακή σύμβαση για 


την κάθε περίπτωση. 

Ζ. ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλεί- 
ται: 

Γ ια δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους (400.000.000 δρχ.) τετρα¬ 
κόσια εκατομμύρια δραχμές περίπου για το τρέχον οικο¬ 
νομικό έτος και (8.600.000.000) δρχ. οκτώ δισεκατομ¬ 
μύρια εξακόσια εκατομμύρια δραχμές για τα επόμενα τέσ¬ 
σερα οικονομικά έτη. 

Γ ια την ανωτέρω δαπάνη έχει εγγράφει πίστωση στο 
Πρόγραμμα Δημοσίων Επενδύσεων ύψους 
(4.000.000.000 δρχ.) τεσσάρων δισεκατομμυρίων δραχ¬ 
μών στο έργο 9369003 της ΣΑΕ 069. 

2. Η προκαλουμένη δαπάνη βαρύνει το λογαριασμό του 
Ν. 128/75, ο οποίος δημιουργείται από παρακράτηση επί 
των χορηγήσεων των Τραπεζών, με σκοπό την επιδότηση 
επιτοκίου δανείων. 

Ο λογαριασμός αυτός επιδοτείται από τον κρατικό 
Προϋπολογισμό μόνο σε περίπτωση ελλειματικότητάς 
του. 

Η απόφαση αυτή ισχύει από την ημερομηνία δημοσίευ¬ 
σης της απόφασης αριθ. 710/ΤΣΕΠ 32/3.5.93 των 
Υπουργών Εθνικής Οικονομίας, Οικονομικών και ΠΕ.- 
ΧΩ.Δ.Ε., στην Εφημερίδα της Κυβερνήσεως (ΦΕΚ 315/ 
17.5.93 τ.Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1993 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Κ. ΔΟΥΣΗΣ Κ. ΓΙΑΤΡΑΚΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛ. ΚΑΡΑΜΑΝΛΗΣ 

-♦- 

Αριθ. 8430 — (2) 

Έγκριση του Ειδικού Κανονισμού Λιμένα Ρεθύμνου με 

αριθ. 20 «περί αναπροσαρμογής των αχθοφορικών δι¬ 
καιωμάτων στους λιμένες Ρεθύμνου και Αγίας Γαλήνης 

κατά ποσοτστό 12%. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΕΘΥΜΝΟΥ 
ΑΡ1ΘΜ. 20 

Ο ΝΟΜΑΡΧΗΣ ΡΕΘΥΜΝΟΥ 

Σύμφωνα με: 

1. Τις διατάξεις του άρθρου 10 του Ν. 1940 (ΦΕΚ 40/ 
183/1991 τ.Α') «περί Μονάδας Ειδικών Αποστολών Λιμε¬ 
νικού Σώματος (ΜΕΑ/ΛΣ) και άλλες διατάξεις περί αυτού» 
που αντικαθιστά το άρθρο 156 του Ν.Δ. 187/1973 (ΦΕΚ 
261/3.10.1973 τ.Α’) περί Κ.Δ.Ν.Δ. 

2. Τον Ειδικό Κανονισμό Λιμένα Ρεθύμνου που μας 
υποβλήθηκε με την αριθ. 3131.1.2.93/11.5.93 αναφορά 
της Λιμενικής Αρχής με τις διατάξεις του οποίου ρυθμίζο¬ 
νται θέματα που αφορούν την εύρυθμη λειτουργία του Λι- 
μένος Ρεθύμνου. 

3. Το άρθρο 29Α του Ν. 1558/85, όπως προστέθηκε με 

το άρθρο 27 του Ν. 2081 /92 (ΦΕΚ154/10.9.1992 τ.Α'). 

4. Το γεγονός ότι από τις διατάξεις της παρούσας από¬ 
φασης δεν προκαλεΐται δαπάνη σε βάρος του Κρατικού 
προϋπολογισμού, αποφασίζουμε: 

Αρθρο μόνο 

Εγκρίνουμε τον πιο κάτω Ειδικό Κανονισμό Λιμένα Ρεθύ- 
μνου με αριθ.: 20. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΕΘΥΜΝΟΥ 
ΑΡΙΘΜ. 20 

Περί αναπροσαρμογής των αχθοφορικών δικαιωμάτων 

στους λιμένες Ρεθύμου και Αγίας Γαλήνης κατά ποσο¬ 
στό 12%. 

Ο ΛΙΜΕΝΑΡΧΗΣ ΡΕΘΥΜΝΟΥ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. 
Κωδικοποιημένου Νόμου 499/47 «περί πειθαρχικής εξου¬ 
σίας των προϊσταμένων Λιμενικών Αρχών (ΦΕΚ 162/τ.Α') 
συνδυαζόμενες με τα άρθρο 141-157 του Ν.Δ. 187/73 με 
το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261/τ.Α ). 

β) Το άρθρο 156 του Ν.Δ. 187/1973 (ΦΕΚ 261 /3.10.73 
τ.Α ) «περί Κ.Δ.Ν.Δ., όπως αυτό αντικαταστάθηκε με το 
άρθρο 10 Ν. 1940/91 (ΦΕΚ 40/91 τ.Α ) «περί Μονάδας 
Ειδικών Αποστολών Λιμενικού Σώματος (ΜΕΑ Λ.Σ.) και άλ¬ 
λες διατάξεις περί αυτού». 

γ) Τις διατάξεις του Ν.Δ. 444/70 «περί αρμοδιότητας 
του Λ.Σ. και σχέσεως προς τις αρμοδιότητες των Σωμάτων 
Ασφαλείας (ΦΕΚ 39/ τ.Α'). 

δ) Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92 (ΦΕΚ 154/10.9.92 τ.Α'). 

ε) Τον Ειδικό Κανονισμό Λιμένα Ρεθύμνου αριθ. 17 
(ΦΕΚ 26/28.1.91 τ.Β ). 

στ) Το αριθ. Πρωτ. 3422.25/1/93/14.4.93 έγγραφο 
ΥΕΝ/ΔΛΛΕ-β' με θέμα καθορισμός αναπροσαρμογής δι¬ 
καιωμάτων και τιμολογίων για το έτος 1993. 

ζ) Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, διατάσσουμε: 

Άρθρο 1 
ΟΡΙΑ ΙΣΧΥΟΣ 

Ο παρών Ειδικός Κανονισμός Λιμένα Ρεθύμνου ισχύει 
στην Χερσαία και θαλάσσια ζώνη του, τυς λιμένες, τους 
όρμους, καθώς και στη θαλάσσια έκταση της περιοχής δι¬ 
καιοδοσίας της Λιμενικής Αρχής και των υφισταμένων της 
Λιμενικώς Σταθμών και Υπαλλήλων Λιμένα, όπως αυτή κα¬ 
θορίζεται από τις κείμενες διατάξεις. 

ΚΕΦΑΛΑΙΟ Α 

ΑΧΘΟΦΟΡΙΚΑ ΔΙΚΑΙΩΜΑΤΑ 
Άρθρο 2 

1. Τα δικαιώματα των αποσκευοφόρων στους Λιμένες 
Ρεθύμνου και Αγίας Γ αλήνης για επιβάτες που μεταφέ¬ 
ρουν συνηθισμένες αποσκευές, καθορίζονται ανεξάρτητα 
θέσης και είδους εισιτηρίου σε 134 δραχμές. 

2. Για αποσκευές βάρους μεγαλύτερου των 25 κιλών (η 
μέχρι βάρους 25 κιλών λογίζεται συνήθης αποσκευή) τα 
αχθοφορικά δικαιώματα καθορίζονται ως εξής: 


α) Βαλίτσες, δέματα, σάκκοι κ.λπ. βάρους από 26 κιλά 
μέχρι 50, 76 δραχμές κατά τεμάχιο. 

β) Μπαούλα, ηλεκτρικές συσκευές, έπιπλα κ.λπ. βά¬ 
ρους μεγαλύτερου των 50 κιλών, 128 δραχμές κατά τεμά¬ 
χιο. 

3. Δεν εισπράττονται αχθοφορικά εις τις εξής περιπτώ¬ 
σεις: 

α) Γ ια τους ταξιδεύοντες με κρουαζιερόπλοια που κατα¬ 
πλέουν στον λιμένα, οι οποίοι επισκεπτόμενοι την πόλη 
επιβιβάζονται εκ νέου του αυτού πλοίου και ακολουθούν 
αυτό στο δρομολόγιό του. 

β) Γ ια τους ταξιδεύοντες δωρεάν βάσει σημειώματος 
της Λιμενικής Αρχής. 

γ) Επί εισιτηρίων εκδιδομένων βάσει καταστάσεων επι- 
βιβάσεως σε οπλίτες των Ενόπλων Δυνάμεων και των Σω¬ 
μάτων Ασφαλείας. 

4. Η για κάθε περίπτωση χορηγούμενη με απόφαση του 
Υ.Ε.Ν. έκπτωση επί της τιμής των εισιτηρίων, δεν έχει επί¬ 
πτωση ανάλογη στο αχθοφορικά δικαίωμα. 

Άρθρο 3 

ΚΑΤΑΡΓΟΥΜΕΝΕΣ ΔΙΑΤΑΞΕΙΣ 

Από την έναρξη ισχύος του παρόντος Ειδικού Κανονι¬ 
σμού Λιμένα Ρεθύμνου καταργείται ο Ειδικός Κανονισμός 
Λιμένα Ρεθύμνου αριθ. 18 που δημοσιεύθηκε στο (ΦΕΚ 
129/27.2.92 τ.Β ). 

Άρθρο 4 

Οι παραβάτες του παρόντος Ειδικού Κανονισμού του 
οποίου η ισχύς αρχίζει από την δημοσίευσή του στην Εφη¬ 
μερίδα της Κυβέρνησης και η εκτέλεσή του ανατίθεται 
στα Λιμενικά Όργανα, ανεξάρτητα από τις συντρέχουσες 
ποινικές ή αστικές ευθύνες και την ισχύουσα Νομοθεσία, 
υπόκεινται και στις κυρώσεις του άρθρου 157 του Ν.Δ. 
187/73 (ΦΕΚ 261/3.10.73 τ.Α') όπως τροποποιήθηκε με 
το Π.Δ. 207/85 (ΦΕΚ 760/3.5.85 τ.Α'), το οποίο αντικα- 
ταστάθηκε με το Π.Δ. 111/93 (ΦΕΚ 50/7.4.93 τ.Α'). 

Ακροτελεύτιο άρθρο 
Κάλυψη Δαπάνης 

Από τις διατάξεις αυτού του Κανονισμού δεν προκαλεί- 
ται δαπάνη σε βάρος του κρατικού προϋπολογισμού. 

Ρέθυμνο, 11 Μαΐου 1993 
Ο Λιμενάρχης 

Υποπ/ρχος Λ.Σ. ΝΙΚΟΣ ΧΟΥΧΟΥΡΕΛΟΣ 

Ορίζουμε ημερομηνία έναρξης ισχύος αυτού από την 
ημέρα δημοσίευσής του στην Εφημερίδα της Κυβάρνη- 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 11 Ιουνίου 1993 

Ο Νομάρχης 
Σ. ΤΣΙΦΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 6325 (3) 

Διορισμός μελών Διοικητικής Επιτροπής Στρατιωτικών 
Επιτάξεων Ν. Χίου. 

Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Τις διατάξεις του άρθρου 33 του Ν. 4442/29 «περί 
στρατιωτικών εισφορών και Ναυλώσεων», όπως τροποποι¬ 
ήθηκε από το άρθρο 3 του Ν. 2278/40 και Π.Δ. 115/84 
(ΦΕΚ 39/6.4.84). 

2. Το αριθ. Φ.851 /4/25136/Σ. 71/12.8.92 έγγραφο 
της ΑΣΔΕΝ. 

3. Το αριθ. 50/6.5.93 έγγραφο του Πρωτοδικείου Χίου. 

4. το αριθ. 3437/15.1.88 έγγραφο του Υπ. Εσωτερικών 
«περί μετονομασίας Διοικητικών Δικαστηρίων Στρατιωτι¬ 
κών επιτάξεων και αρμοδιότητα τους», αποφασίζουμε: 

Ορίζουμε μέλη της Διοικητικής Επιτροπής Στρατιωτι¬ 
κών Επιτάξεων του Νομού Χίου τους παρακάτω: 

Τακτικά Μέλη: 

1. Εμμανουήλ Βασιλάκη, Πρωτόδικη Χίου. 

2. Κων/νο Πέρρο, Πρωτόδικη Χίου. 

3. Γεώργιος Καλαίτζάκη, Τ/χης (ΠΖ) του 218 ΤΕ. 

4. Στέφανο Μανέττα, Ιλχος 96 ΕΑΡΜΕΘ. 

5. Εμμανουήλ Κισσάνη, Προϊστάμενο ΔΟΥ. 

Αναπληρωματικά Μέλη: 

1. Αννα Χ'ιλιου, έμμισθο Πάρεδρο. 

2. Ιωάννης Βενιέρης, Τ/χης (ΠΒ) της 96 ΜΕΘ. 

3. Ευάγγελος Σιδέρης Τ/χης (ΔΒ) του 96 ΛΔΒΕΘ. 

4. Νικόλαο Τσούρο, Υπάλληλο της Κτηματικής Υπηρε¬ 
σίας του Δημοσίου. 

Χρέη Προέδρου εκτελούνται σύμφωνα με το άρθρο 32 
του Ν. 4442/29. 

Η θητεία των μελών της ΔΕΣΕΝ Χίου είναι ετήσια και 
αρχίζει από της δημοσίευσης της παρούσας απόφασης 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 17 Ιουνίου 1993 

Ο Νομάρχης 
Ν. ΧΡΙΣΤΟΠΟΥΛΟΣ 


Αριθ. 6.326 (4) 

Ονομασία συνοικισμών Δήμων Καρδαμύλων, Ομηρούπο- 

λης και των Κοινοτήτων Μεστών, Βολισσού Ν. Χίου. 

Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Τις διατάξεις της παρ. 2 του άρθρου 11 του Π.Δ. 323/ 
89 «περί κυρώσεως δημοτικού και Κοινοτικού Κώδικα». 

2. Τις με αριθ. 199/91, 234/91,78/91 και 72/91 απο¬ 
φάσεις των Συμβουλίων των δήμων Ομηρούπολης και 
Καρδαμύλων και των Κοινοτήτων Βολισσού και Μεστών, 
αντίστοιχα, περί ονομασίας ανωνύμων αυτοτελών συνοικι¬ 
σμών. 

3. Το με αριθ. 35580/16.3.93 έγγραφο του Υπ. Εσωτε¬ 
ρικών, με το οποίο μας γνωστοποίησε, ότι το Συμβούλιο 
Τοπωνυμιών κατά τη συνεδρίαση του, της 3.2.93, γνωμο- 
δότησε υπέρ της ονομασίας των κατωτέρω αναφερομέ- 
νων συνοικισμών, αποφασίζουμε: 

Εγκρίνουμε: α) Την 199/91 απόφαση του Δ.Σ. Ομηρού¬ 
πολης, περί ονομασίας των αναφερομένων σ’ αυτή ανω¬ 
νύμων αυτοτελών συνοικισμών με τις ονομασίες «η Αγ. 
Παρασκευή», «ο Αγ. Δημήτριος», «το Αίπος», «η Μονή 
Αγίου Στεφάνου» και «η Μονή Μυρσινιδίου». 

β) Την 234/91 απόφαση του Δ.Σ. Καρδαμύλων, περί 
ονομασίας των αναφερομένων σ’ αυτή ανωνύμων αυτοτε¬ 
λών συνοιισμών με τις ονομασίες «η Αμπελος», «το Δελ¬ 
φίνι», «τα Πυργιά». 

γ) Την 78/91 απόφαση του Κ.Σ. Βολισσού, περίν ονομα¬ 
σίας των αναφερομένων σ’ αυτή ανωνύμων αυτοτελών συ- 
νικοισμών με τις ονομασίες: «ο Κοσκινάς», και «ο Μάνα- 
γρος». 

δ) Την 72/91 απόφαση του Κ.Σ. Μεστών, περί ονομα¬ 
σίας των αναφερομένων σ’ αυτή ανωνύμων αυτοτελών συ¬ 
νοικισμών με τις ονομασίες: «η Μερικούντα» και «τα Τρα- 
χύλια». 

Η απόφαση αυτή δεν προκαλεί δαπάνη σε βάρος των 
προϋπολογισμών των εμπλεκομένων Ο.Τ.Α. (άρθρο 27 Ν. 
2081/92). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χίος, 22 Ιουνίου 1993 

Ο Νομάρχης 
Ν. ΧΡΙΣΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


